M e s t s k á    č a s ť   B r a t i s l a v a  -  N o v é   M e s t o

Materiál na rokovanie 							
Miestneho zastupiteľstva
dňa 15.10.2013

Návrh na zmenu
uznesenia č. 17/24   MZ MČ B-NM  z 11.06.2013

Prekladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS 				2. Dôvodová správa
								3. Schválený návrh uznesenia

								
Spracovateľ :							Stanovisko právnej skupiny: Ing. Robert Molnár						- nie je potreba právneho 
riaditeľ EKO-podniku VPS				  posúdenia

Október  2013

NÁVRH UZNESENIA

Miestne zastupiteľstvo

schvaľuje:

Zmenu uznesenia č. 17/24 zo 17. zasadnutia Miestneho zastupiteľstva mestskej časti Bratislava - Nové Mesto  z  11.06.2013,  bod  1.2  takto:

položka	
prostriedok	
počet	
cena s  DPH	

2	
zametacie  zariadenie 	
1ks	
45 000,00 €	

	

				

	

a/ bez pripomienok

b/ s pripomienkami

	
DÔVODOVÁ  SPRÁVA	

Obsahom predkladaného materiálu je návrh zmeny účelu čerpania schválených kapitálových výdavkov  pre stredisko dopravy  EKO - podniku verejnoprospešných služieb.

Uznesením č. 17/24 zo 17. zasadnutia Miestneho zastupiteľstva mestskej časti Bratislava-Nové Mesto,  konaného dňa   11.  júna  2013 boli o.i. schválené kapitálové výdavky vo výške 45.000,00 € vrátane 20% DPH, určené na nákup zametacej nadstavby, slúžiacej na pripojenie na multifunkčné komunálne vozidlo, používané na zabezpečovanie letnej údržby komunikácií.  Na vykrytie kapitálových výdavkov vo finančných operáciách  bolo schválené zapojenie Rezervného fondu vo výške 45.000,00 €.
 
Nakoľko z dôvodov zmien na trhu komunálnej techniky došlo k nepredpokladateľnému markantnému nárastu cien v danom segmente, nie je možné za schválené finančné prostriedky zaobstarať plánované zariadenie – zametaciu nadstavbu. Z uvedeného dôvodu navrhujeme schválenie zmeny konkrétneho účelu na čerpanie pôvodne schválených kapitálových výdavkov tak, ako je uvedené v návrhu uznesenia.

V zmysle uvedených skutočností navrhujeme zmenu účelu kapitálových výdavkov podľa nasledovných kritérií: 

1. 	Zametacie zariadenie, 1ks	45.000,- €
-	zariadenie, slúžiace na zametanie chodníkov a komunikácií v správe zriaďovateľa;
-	ako zariadenie navrhujeme akýkoľvek prostriedok - mechanizmus, či už ako samostatnú nadstavbu na ľubovoľné existujúce vozidlo,  prípadne aj ako samostatne pojazdné zariadenie, a to nové, resp. zánovné, plniace konečný požadovaný účel.

M e s t s k á    č a s ť   B r a t i s l a v a  -  N o v é   M e s t o

Materiál na rokovanie 							
Miestneho zastupiteľstva
dňa 11.06.2013

Návrh
kapitálových výdavkov pre EKO-podnik VPS 
pre rok 2013

Prekladá :							Materiál obsahuje :
Ing. Robert Molnár						1. Návrh uznesenia
riaditeľ EKO-podniku VPS 				2. Dôvodová správa

								
Spracovateľ :							Stanovisko právnej skupiny: Ing. Robert Molnár						- nie je potreba právneho 
riaditeľ EKO-podniku VPS				  posúdenia

Jún  2013

NÁVRH UZNESENIA

Miestne zastupiteľstvo

schvaľuje:

1.	kapitálové výdavky  pre EKO-podnik VPS pre rok 2013:

položka	
prostriedok	
počet	
cena s  DPH	

	

1	
komunálne multifunkč. vozidlo + radlica + zásobník + sypač soli+trojstranná sklápateľná korba	
1ks	
215 000,00 €	

2	
zametacia nadstavba	
1ks	
45 000,00 €	

				
                                                                          výdavky celkom s DPH 20% : 260.000,00 €				

2. 	zapojenie Rezervného fondu vo výške 260.000,00 € do finančných operácií na vykrytie schválených kapitálových výdavkov.

a/ bez pripomienok

b/ s pripomienkami

DÔVODOVÁ  SPRÁVA	

	Obsahom predkladaného materiálu je návrh kapitálových výdavkov  pre stredisko dopravy  EKO - podniku verejnoprospešných služieb na nákup strojov a technického vybavenia pre zabezpečovanie zimnej a letnej údržby komunikácií.

	Materiál bol spracovaný po prerokovaní na základe odporučenia komisie pre činnosť EKO-podniku VPS zo zasadnutia dňa 03.04.2013 a prerokovaný v komisiách MZ MČ B-NM a MR MČ B-NM.

	Zaobstaraním uvedených prostriedkov EKO-podnik VPS získa efektívnejšie nástroje na plnenie zverených úloh. Môžeme konštatovať, že zaobstaraniu uvedených prostriedkov v  budúcnosti sa vyhnúť nedá, nakoľko technické vybavenie podniku je momentálne v stave nie dobrom, pričom sa zväčšuje rozsah úloh, činností a výkonov zabezpečovaných  EKO-podnikom VPS.

Navrhované výdavky pre stredisko dopravy, tvorí nasledovná štruktúra výdavkov kapitálového charakteru:

1.	Multifunkčné komunálne vozidlo s príslušenstvom (radlica, rozmetač soli, zásobník, trojstranná sklápateľná korba ), 1ks 	215.000,- €
	-	proti minulým obdobiam pribúdajú do správy  a údržby  nové plochy a  komunikácie,
	-	zo strojového vybavenia boli vyradené dopravné prostriedky roky nepoužívané, nepojazdné a nefunkčné, ktoré boli napriek uvedeným skutočnostiam zaradené do zimnej údržby komunikácií;
	-	letnú a predovšetkým zimnú  údržbu zabezpečujeme prostriedkami výrazne   amortizovanými, na hranici prevádzkovateľnosti;
	-	špecializovaný servis, jednoúčelovosť, individuálna údržba a zvýšená spotreba pohonných hmôt týchto dopravných prostriedkov  zbytočne predražujú prevádzkové náklady strediska;
	-	uvedené vozidlo je multifunkčné, umožňuje plniť aj iné požadované úlohy z ostatných stredísk;
	-	zabezpečením nových prostriedkov predpokladáme úspory v spotrebe pohonných hmôt, údržby, servisu, modernizácie, celoročnej využiteľnosti.

Návrh na zaobstaranie  uvedeného vozidla podnik predkladal na MZ 17.4.2012. Zaobstaranie prostriedku v rozsahu požadovaných parametrov nebolo schválené. 

2. 	Zametacia nadstavba, 1ks	45.000,- €
-	nadstavba k multifunkčnému komunálnemu vozidlu, slúžiaca na zametanie chodníkov a komunikácií;
-	jej zaobstaraním bude posilnený výkon údržby stávajúcich prostriedkov;
-	letná údržba komunikácií je zabezpečovaná  jednoúčelovými sezónnymi zametačkami. Zaobstaraním multifunkčného vozidla a príslušnej nadstavby dochádza k optimalizácii vynaložených a vynakladaných nákladov z dôvodu celoročného využitia techniky a k úspore plynúcej z rozdielu ceny obstarania nadstavby a ceny prípadného budúceho obstarania  jednoúčelového zametacieho vozidla.